( 193 ) 
In hisce saccis , nascuntur pulli Lumbrici ex ovis egredientes , et ibi 
primum statum embryonarium agunt, antequam in chrysalides transfor- 
mentur. Pulli ibi vescuntur substantia , expressa a canali rugoso qui 
occurrit in intestino ( typhlosoli ) , et producit tubos in singulis cellulis 
aut saccis membranaceis. Pulli simul ac ad statum chrysalidum pervene- 
runt, viam sibi aperiunt edendo quidquid obvium venit, et sic exeunt 
per extremitatem inferiorem cellularum (quae extremitas correspondet 
infra ventrem et extrorsum ducit), ita ut folliculi eorum cornei in col- 
lum cellularum sese immittentes, partitn maneant extrinsecus et totidem 
videantur constituere pedes. 
Motus undabundus corporis Lumbricorum tantummodo ovis in cellulas 
distribuendis inservire videtur. 
En brevis expositio dissertationis Cl. Home. Patet ipsum habere Lum- 
bricos tamquam animalia vivipara mutationes formae subeuntia ( quae 
mutationes sunt internae aut locum habent in corpore matris et diversae 
a mutationibus ovi ) , et chrysalides nihil aliud esse nisi organa quae tam- 
quam pedes consideravimus; etc. 
Singulari huic et praestantissimo operi sequentia objiciemus. 
1° Quanam de causa Cl. Home nullam facit mentionem in dissertatione 
anno 1823 edita ( 1 ) dissertationis ( 2 ) quam non multos ante annos (anno 
1817 ) composuerat de organis circulationis et respirationis ; quamvis in hac 
posteriori habuerit tamquam organa specialia respiratoria et aerem conti- 
nentia, ea quas in priori babuerat tamquam cellulas inservientes pullis 
recipiendis atque nutriendis , eodem fere modo ac uterus in majoribus 
perfectioribus animalibus? 
2° Quare in omnibus Lumbricis reperiuntur ova in integra corporis 
longitudine et praesertim versus inferiorem partem et anum? Cur haec 
ova aut congeries ovorum frequentiora numerosioraque verno tantum 
tempore animadvertuntur ? 
(1) On the double organs of generation of the Lamprey, the conger eel, the common eel, 
the Barnacle, and earth worra, wliich impregnate themselves, througli last from copulating 
appear mulually to impregnate one another. By sir Everard Home, pliil. trans. , part. I. 1823. p. i 4 o. 
(2) A11 account of tlie circulation of the blood in tbe class Vermes of Linnasus. By sir 
Everard Horae, pliil. trans., part. I. 1817. p. 1. 
Objectiones 
variae. 
25 
